Sonaras
Sonaras (angl. sonar, iš angl. sound 'garsas' + navigation 'navigacija' + ranging 'nuotolio nustatymas') – prietaisas povandeniniams kūnams aptikti. Skiriamos dvi rūšys – aktyvūs ir pasyvūs. Veikia matuodami laiką, kurį aidas užtrunka grįždamas į šaltinį. Aidas paverčiamas elektriniais signalais, kurie sonaro ekrane suformuoja kūno (nuo kurio atsispindėjo banga) vaizdą. Dažniai naudojami sonarų prietaisuose būna nuo infragarso iki ultragarso.